Tineslemt neɣ aykuzen d asɣan i deg ttamnen yinselmen belli Ṛebbi d yiwen, ur yesɛi acrik. D Netta i d-ixelqen akk ameɣra, ala netta i yuklalen ad yettwaɛbed. Deg laxert, wid i yumnen s-yes, gan ayen i yefreḍ fell-asen ad aten-iger ɣer Lǧennet, ma d wid ur yuminen s-yes, ɛṣan-t ad aten-iger ɣer Ǧahennama. Deg Tineslemt, Rebbi ixleq-d Ineglusen(Lmalaykat) seg tafat, Leǧnun seg tmes, amdan seg wakal. Yuzen imazanen (les messagers) ɣur medden akken ad amnen s yes ad rnun ad at-ɛebden s wayen isen-id icareɛ d wayen id-asen d-mlen imazanen-is. Deg Tineslemt amazan (Rrasul) aneggaru i d-iceggaɛ Rebbi d Muḥemmed. Isem n yemdanen i yettamnen s Tineslemt , Inselmen. Inselmen ɣur-sen 5 n tamara: Cchada. Taẓallit. Zzakat. Remḍan. Lḥeǧǧ.Deg Tineslemt, yella yiwen wedlis : Leqṛan: D adlis id yessuder Ṛebbi ɣef umazan Muḥemmed. Yella daɣen Lḥadit: D imeslayen, igiten, neɣ ayen ɣef i yessusem (Aprobations)Muḥemmed. Inselmen ttamnen belli Inǧil d Turat ttubeddlen, ur qqimmen ara akken i ten-id yuzen Ṛebbi. Ifurkawen Ssunna 65–75% seg inselmen d Ssunna. Ttamnen belli i iḥekmen af inselmen, lxalif, ilaq ad yili d aɛrab seg teqbilt n qureyc. Akk lxulafa ɣur-sen d uzrifen. Kra seg-sen ur steɛrifen ara s lxilafa n iɛetmaniyen axaṭer mači d aɛraben. Seg-wasmi temmut ddewla n iɛetmaniyen ssunna ha-ten mebla Xalif, llan kra i iɛerḍen ad uɣalen Xalif lameɛna ur zmiren ara. Ttrajun Lmehdi akken ad yettnaɣ amgal d deǧǧal s lemɛiwna n Ɛisa. Deǧǧal d awaɣzen ɣur-s yiwen tiṭ kan, yittidir g tigzirt g tama n tmurt n waɛraben. Yettraju assireg n rebbi akken ad yeffeɣ. Imaturidiyen d icɛaryien ttamnen belli ur nezmir ara ad nessen amek yettwaxdem rebbi, lameɛna isalafiyen ɣur-sen rebbi yesɛa tafekka s igmanen am aqerruy, ifassen u iḍaren. Cciɛa 10–13% seg inselmen d Cciɛa. Ttamnen belli i iḥekmen af inselmen, limam, ilaq ad yili seg wat wexxam n muḥemmed: twacult-is, tarwa ines. S teɛrabt : ahl lbeyt. Llan i yettamnen belli llan 12 imam, nniḍen 5. Ttamnen belli lmehdi yusa-d yagi, d limam aneggaru, ilul-d 600 iseggasen aya, aha-t g tuffra yettraju tuffɣa n deǧǧal. Ibaḍiyen ~1% seg inselmen d Ibaḍiyen. Mkull yiwen yezmer ad yeḥkem af inselmen, ur ilaq ara ad yili d aɛrab neɣ seg tarwa n muḥemmed. Am ssunna, Ttrajun Lmehdi akken ad yettnaɣ amgal d dejjal. Aḥmadeyya ~1% seg inselmen d Aḥmadeyya. Ttamnen belli Mirza Ɣulam Aḥmed d lmehdi u netta daɣen Ɛisa. Dejjal ɣur-sen yir imdanen mači d awaɣzen. Nation of Islam. Tisuqilin n Leqran s tutlayt Tamaziɣt Ɣer Tamaziɣt Taqbaylit s usekkil AɛrabƔer Tamaziɣt Taqbaylit s usekkil AlatinƔer Tmaziɣt Tacelḥit